ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1369/97 υποβολή: Abdelkader Mohamed Ali (GUE/NGL) προς την Επιτροπή (21 Απριλίου 1997)

Θέμα: Κατάργηση των επιστροφών στην εξαγωγή στον τομέα του γάλακτος και των γαλακτοκομικών προϊόντων με προορισμό τη Ceuta και τη Melilla

Ο κανονισμός (ΕΚ) αριθ. 756/96 ((ΕΕ L 103 της 26.4.1996, σελ. 13 )) δεν καθορίζει επιστροφή στην εξαγωγή των προϊόντων του κώδικα NC 406 με προορισμό τη Ceua και τη Melilla. Με δεδομένη την απομόνωση αυτών των εδαφών, υπάρχει πρόβλημα έλλειψης των προϊόντων που κατευθύνονται προς αυτές, το οποίο είναι ακόμη σοβαρότερο για τα είδη πρώτης ανάγκης. Άλλα εδάφη με ανάλογα χαρακτηριστικά διαθέτουν ειδικό καθεστώς για την τροφοδοσία τους σε βασικά προϊόντα.

Η μη ύπαρξη των επιστροφή αυτών δημιουργεί προβλήματα επάρκειας όσον αφορά βασικά προϊόντα και, κατ' επέκταση, επηρεάζει τη δραστηριότητα του τομέα των υπηρεσιών. Αυτή η κατάσταση είναι ιδιαιτέρως σοβαρή, δεδομένου ότι το ακαθάριστο εσωτερικό προϊόν της Melilla είναι από τα χαμηλότερα της Ευρωπαϊκής Ένωσης, το δε ποσοστό της ανεργίας είναι από τα υψηλότερα.

Με δεδομένα τα ανωτέρω, σκοπεύει η Επιτροπή να καθιερώσει επιστροφές στην εξαγωγή για τα προϊόντα του κώδικα NC 406 με προορισμό τη Ceuta και τη Melilla.

Απάντηση του κ. Fischler εξ ονόματος της Επιτροπής (23 Mαΐου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση στη γραπτή ερώτηση Ε-2836/96 του κ. Viola και άλλων ((ΕΕ C 91 της 20.3.1997 )), στην οποία η Επιτροπή ανέλυσε λεπτομερώς τα προβλήματα που απορρέουν από τη γενική συμφωνία δασμών και εμπορίου (GATT) και ανέφερε τα μέσα που έχει στη διάθεσή της, αφενός, για να τηρηθούν οι υποχρεώσεις αυτής της συμφωνίας και, αφετέρου, να προστατευθούν όσο το δυνατό περισσότερο οι κοινοτικές εξαγωγές στο διεθνές εμπόριο των γαλακτοκομικών προϊόντων. Επιπλέον έχουν διευκρινισθεί επίσης τα κριτήρια που πρέπει να λαμβάνονται υπόψη για τη διαφοροποίηση και, ενδεχομένως, την κατάργηση των επιστροφών προς ορισμένους προορισμούς.

Εξάλλου πρέπει να αναφερθεί ότι, δεδομένης της μεγάλης μείωσης των επιστροφών για τα τυριά που έχει πραγματοποιηθεί έκτοτε, η ενδεχόμενη επανεισαγωγή των επιστροφών για τη Ceuta και Melilla, δεν θα είχε θετικό αντίκτυπο στην υπερτίμηση αυτών των προϊόντων και στη δραστηριότητα του τομέα παροχής υπηρεσιών.

Υπό τους όρους αυτούς, η Επιτροπή δεν είναι σε θέση να επανεισαγάγει τις επιστροφές για τα προϊόντα που υπάγονται στον κωδικό ΣΟ 0406 που προορίζονται για τη Ceuta και Melilla.
ΓΡΑΠΤΗ ΕΡΩΤΗΣΗ E-1371/97 υποβολή: Daniel Varela Suanzes-Carpegna (PPE) προς το Συμβούλιο (18 Απριλίου 1997)

Θέμα: Κοινοτικά εργαστήρια αναφοράς και εργασίες της Επιτροπής

Για την προετοιμασία της εργασίας της, η Ευρωπαϊκή Επιτροπή έχει τη δυνατότητα να ζητά τη βοήθεια των κοινοτικών εργαστηρίων αναφοράς.

Ποιά είναι η γνώμη του Συμβουλίου για την ποιότητα των υπηρεσιών των εργαστηρίων αναφοράς που υποβοηθούν το έργο της Επιτροπής;

Ποιά είναι τα κριτήρια που χρησιμοποιεί το Συμβούλιο προκειμένου να εγκρίνει τη σύσταση εργαστηρίων αναφοράς;

Έχει σκεφθεί τη δυνατότητα να δημιουργήσει και άλλα εργαστήρια αναφοράς στο μέλλον, προκειμένου να ενισχύσει αποτελεσματικότερα το έργο της Επιτροπής;

Πώς εξασφαλίζει ότι η Επιτροπή ακολουθεί τις συστάσεις των εργαστηρίων αναφοράς;

Ποιά μέτρα μπορεί να εγκρίνει το Συμβούλιο, σε περίπτωση που η Επιτροπή δεν ακολουθεί τις συστάσεις των εργαστηρίων αναφοράς;

Μπορεί το Συμβούλιο να μας ενημερώσει για τη διαδικασία που πρέπει να ακολουθηθεί προκειμένου να δημιουργηθεί νέο εργαστήριο αναφοράς;

Απάντηση (14 Ιουλίου 1997)

Ο καθορισμός κριτηρίων για τα εργαστήρια αναφοράς στα οποία απευθύνεται η Επιτροπή προκειμένου να την βοηθήσουν στις εργασίες της καθώς και η απόφαση για το εάν θα ακολουθήσει τις συστάσεις τους είναι αρμοδιότητα της ιδίας.
ΓΡΑΠΤΗ ΕΡΩΤΗΣΗ E-1232/97 υποβολή: Patrick Cox (ELDR) προς την Επιτροπή (7 Απριλίου 1997)

Θέμα: Η νομοθεσία για το κράνος των ποδηλατών στην Ε.Ε.

Έχοντας υπόψη τον μεγάλο αριθμό ποδηλατών που τραυματίζονται στο κεφάλι κάθε χρόνο σε ολόκληρη την Ένωση, ποιά είναι η ισχύουσα σήμερα νομοθεσία στα κράτη μέλη (υποχρεωτική ή προαιρετική) σε ό,τι αφορά τη χρήση κράνους κατά την ποδηλασία; Έχει η Επιτροπή κάποια σχέδια για τη θέσπιση νομοθεσίας στο θέμα αυτό;

Απάντηση του κ. Kinnock εξ ονόματος της Επιτροπής (29 Μαΐου 1997)

Η ανακοίνωση της 9ης Ιουνίου 1993 για πρόγραμμα δράσης στον τομέα της οδικής ασφάλειας ((COM(93) 246 τελικό )) δεν περιλαμβάνει κοινοτική δράση σχετικά με τη χρήση κράνους από τους ποδηλάτες.

Η Επιτροπή δεν διαθέτει λεπτομερή στοιχεία όσον αφορά την ισχύουσα νομοθεσία για το εν λόγω θέμα στα κράτη μέλη.

Τέλος, η Επιτροπή δεν προτίθεται να θεσπίσει σχετική νομοθεσία επί του παρόντος διότι, κατά την άποψή της, η ρύθμιση της χρήσης των ποδηλάτων και των όρων που τη διέπουν πρέπει να εμπίπτει στην αρμοδιότητα των κρατών μελών.
ΓΡΑΠΤΗ ΕΡΩΤΗΣΗ E-1954/97 υποβολή: Ian White (PSE) προς την Επιτροπή (4 Iουνίου 1997)

Θέμα: Απάντηση της Επιτροπής στις αναφορές αριθ. 1138/95 και 1184/95 για το σύνδρομο του τοξικού σοκ

Θα μπορούσε η Επιτροπή να αναφέρει:

1. αν ορίσθηκε κάποια προθεσμία, όταν ζητήθηκαν από τα κράτη μέλη πληροφορίες για το σύνδρομο του τοξικού σοκ,

2. πόσα και ποιά κράτη μέλη απάντησαν μέχρι σήμερα,

3. κατά πόσο διαθέτει ήδη κάποιες πληροφορίες.

Απάντηση της κ. Bonino εξ ονόματος της Επιτροπής (3 Ιουλίου 1997)

1. Καμία ημερομηνία λήξης προθεσμίας δεν αναφερόταν στην επιστολή αίτησης πληροφοριών που απευθύνθηκε στις 18.09.1996 στα κράτη μέλη.

2. Μέχρι σήμερα απάντησαν 9 κράτη μέλη: η Δανία, η Γερμανία, η Ισπανία, η Ιρλανδία, το Λουξεμβούργο, οι Κάτω Χώρες, η Αυστρία και η Σουηδία.

3. Το αξιότιμο μέλος του Κοινοβουλίου παρακαλείται να λάβει γνώση των συμπληρωματικών πληροφοριών που διαβιβάστηκαν στο πλαίσιο των αιτήσεων αριθ. 1138/95 της κ. Paula Power και αριθ. 1184/95 του κ. Peter Kilvert.
ΓΡΑΠΤΗ ΕΡΩΤΗΣΗ E-1315/97 υποβολή: Cristiana Muscardini (NI) προς την Επιτροπή (11 Απριλίου 1997)

Θέμα: Παραβίαση της κοινοτικής νομοθεσίας περί περιβαλλοντικών επιπτώσεων με την εγκατάσταση μονάδας για την προεπεξεργασία και την προσωρινή αποθήκευση βλαβερών τοξικών αποβλήτων στο Campolungo (Ascoli Piceno)

Δεδομένου ότι στην κοινότητα του Ascoli Piceno εγκρίθηκε η χρηματοδότηση (ΕΟΚ-Στόχος 2) μιας μονάδας προεπεξεργασίας και προσωρινής αποθήκευσης βλαβερών τοξικών αποβλήτων χωρίς το σχέδιο να έχει υποβληθεί στην αξιολόγηση των περιβαλλοντικών επιπτώσεων που προβλέπεται από την Οδηγία 85/337/ΕΟΚ ((EE L 175 της 5.7.1985, σελ. 40)), δεδομένου ότι το σχέδιο αυτό, στο σημερινό του στάδιο, αντιβαίνει και παραβιάζει όλες τις διατάξεις της προαναφερθείσας οδηγίας και ότι η εγκατάσταση βρίσκεται σε μικρή απόσταση από τον ποταμό Tronto, Ερωτάται η Επιτροπή:

1. Πώς σκοπεύει να παρέμβει κατά της προφανούς παραβίασης της κοινοτικής νομοθεσίας για τις περιβαλλοντικές επιπτώσεις, και μάλιστα αφού η ίδια διέθεσε τις πιστώσεις που πρόκειται να χρησιμοποιηθούν για την κατασκευή της χωματερής;

2. Εάν σκοπεύει να ζητήσει εξηγήσεις από την Περιφέρεια Marche για την προφανή παραβίαση των κριτηρίων εφαρμογής του Στόχου 2;

Απάντηση της κας Bjerregaard εξ ονόματος της Επιτροπής (5 Ιουνίου 1997)

Το ενιαίο έγγραφο προγραμματισμού (DOCUP) του στόχου 2 1994-1996 για το διοικητικό διαμέρισμα της Marche προβλέπει μέτρα για την υλοποίηση υποδομών επεξεργασίας βιομηχανικών αποβλήτων.

Η μελέτη σκοπιμότητας θα υποβληθεί στην κρίση των περιφερειακών τεχνικών οργάνων και θα οφείλει να εγκριθεί από την κυβέρνηση του διαμερίσματος της Marche.

Στο πλαίσιο ιδίως της επιτροπής παρακολούθησης του DOCUP Marche, η Επιτροπή θα μεριμνήσει για την τήρηση των διατάξεων της οδηγίας 85/337/ΕΟΚ σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον ((ΕΕ L 175 της 5.7.1985. )), συμπεριλαμβανομένων των όσων αφορούν την υπαγωγή του εν λόγω έργου, πριν από τη χορήγηση της άδειας, σε μελέτη περιβαλλοντικών επιπτώσεων.
ΓΡΑΠΤΗ ΕΡΩΤΗΣΗ E-1524/97 υποβολή: Cristiana Muscardini (NI) προς την Επιτροπή (5 Μαΐου 1997)

Θέμα: Ελεύθερη κυκλοφορία στον ΕΟΧ

Το καθεστώς του εποχιακώς εργαζομένου στο εσωτερικό του ΕΟΧ, το οποίο εφαρμόζεται, π.χ. στο Λιχτενστάιν σε 350 περίπου ιταλούς πολίτες που εργάζονται εκεί μέχρι και 11 μήνες το χρόνο, πλήττει κατά τρόπο απάνθρωπο και βάρβαρο τους εργαζόμενους αυτούς, περιθωριοποιώντας τους χωρίζοντας τις οικογένειες, τα παιδιά τους, χωρίς καμιά κοινωνική προστασία ή ασφάλιση, μην αναγνωρίζοντάς τους καθιερωμένα δικαιώματα όπως η καταβολή οικογενειακών επιδομάτων, συντάξεων, ασφαλιστικών παροχών, αποζημιώσεων λόγω ανεργίας, συντάξεων αναπηρίας, σχολικών δαπανών. Πρόσφατα άρχισε η κλιμακούμενη χορήγηση αδειών όχι πλέον για 9 μήνες, αλλά για 4 με διακοπή. Με τον τρόπο αυτό, ένας εποχιακός εργαζόμενος, ακόμη και αν εργάζεται 11 μήνες το χρόνο, όπως κάθε άλλος πολίτης, δεν είναι ποτέ δυνατόν να αποκτήσει δικαιώματα, ούτε για τον εαυτό του ούτε για την οικογένειά του. Όλα αυτά συνιστούν ένα πραγματικό σκάνδαλο στην καρδιά της Ευρώπης.

1. Είναι διατεθειμένη η Επιτροπή να επιτρέψει την παράταση της κατάστασης αυτής;

2. Δεν νομίζει ότι μαζί με την ελεύθερη κυκλοφορία των κεφαλαίων, των εμπορευμάτων και των υπηρεσιών θα πρέπει, κατά μείζονα λόγο, να επιτρέπεται και η ελεύθερη κυκλοφορία των προσώπων στις χώρες του ΕΟΧ;

3. Δεν νομίζει ότι είναι σκόπιμο και πολιτικώς επιβεβλημένο να ζητήσει την κατάργηση του καθεστώτος του εποχιακώς εργαζομένου στον ΕΟΧ, ζητώντας, μέσω της αναθεώρησης της σύμβασης ΕΕ/ΕΟΧ, όπως προβλέπεται από το πρωτόκολλο 15, την ελεύθερη κυκλοφορία των προσώπων;

Απάντηση του κ. Van den Broek, εξ ονόματος της Επιτροπής (11 Ιουνίου 1997)

Η συμφωνία για τον Ευρωπαϊκό Οικονομικό Χώρο (ΕΟΧ) καλύπτει όλες τις τέσσερεις ελευθερίες της ενιαίας αγοράς, συμπεριλαμβανομένης της ελεύθερης κυκλοφορίας των ατόμων. Οι παρεκκλίσεις στον τομέα της ελεύθερης κυκλοφορίας των ατόμων σχετικά με το Λιχτενστάιν αναφέρονται στο Πρωτόκολλο 15 της συμφωνίας του ΕΟΧ. Οι παρεκκλίσεις αυτές είναι προσωρινές και ισχύουν μόνο κατά την μεταβατική περίοδο που λήγει την 1η Ιανουαρίου 1998. Στο τέλος της μεταβατικής περιόδου, τα μεταβατικά μέτρα θα ανανεωθούν από κοινού από τα συμβαλλόμενα μέρη, λαμβάνοντας κατάλληλα υπόψη την ειδική γεωγραφική κατάσταση του Λιχτενστάιν. Η Επιτροπή έχει ήδη αρχίσει διάλογο με τις αρχές του Λιχτενστάιν για να επιβεβαιώσει ότι θα ληφθούν τα απαραίτητα μέτρα για τη λήξη της μεταβατικής περιόδου την κατάλληλη ημερομηνία και ότι θα αρχίσει να ισχύει στο Λιχτενστάιν την 1η Ιανουαρίου 1998, το κοινοτικό κεκτημένο.
ΓΡΑΠΤΗ ΕΡΩΤΗΣΗ E-1831/97 υποβολή: Spalato Bellerι (NI) προς την Επιτροπή (28 Μαΐου 1997)

Θέμα: Αύξηση των περιπτώσεων ηπατίτηδας Γ

Δεδομένου ότι η ηπατίτηδα Γ παρουσιάζει διαρκή αύξηση στην Ευρώπη και μεταδίδεται δια του αίματος (π.χ. με μετάγγγιση), δεν θα ήταν σκόπιμο να προβλέψει η Επιτροπή να δοθούν μεγαλύτερα κίνητρα στην πρόληψη, τόσο όσον αφορά τη συλλογή αίματος προς μετάγγιση, όσο και σχετικά με τους τρόπους μετάγγισης;

Απάντηση του κ.Flynn εξ ονόματος της Επιτροπής (2 Ιουλίου 1997)

Με βάση πρόσφατη έρευνα χρηματοδοτούμενη από την Επιτροπή, ο εκτιμώμενος αριθμός των ανθρώπων που έχουν προσβληθεί (επιπολασμός) από τον ιό της ηπατίτιδας Γ (HCV) στην Κοινότητα κυμαίνεται μεταξύ 2.4 και 5 εκατομμυρίων, με επιπολασμό που κυμαίνεται από το ένα κράτος μέλος στο άλλο. Ωστόσο η Επιτροπή δεν διαθέτει στοιχεία σχετικά με τον αριθμό των νέων κρουσμάτων (επίπτωση) ηπατίτιδας Γ.

Διαδικασίες ελέγχου για αντισώματα κατά της ηπατίτιδας Γ στο αίμα και το πλάσμα που χρησιμοποιούνται τόσο για μετάγγιση όσο και για την παρασκευή φαρμακευτικών προϊόντων που προέρχονται από τις προαναφερθείσες πηγές χρησιμοποιούνται ευρέως στα κράτη μέλη. Επιπλέον, η οδηγία του Συμβουλίου 89/381/EΟΚ της 14ης Ιουνίου 1989 η οποία επεκτείνει το πεδίο των οδηγιών 65/65/EΟΚ και 75/319/ΕΟΚ σχετικά με την προσέγγιση των νομοθετικών, κανονιστικών και διοικητικών διατάξεων για τα φαρμακευτικά ιδιοσκευάσματα και ορίζει ειδικές διατάξεις για φαρμακευτικά προϊόντα που προέρχονται από ανθρώπινο αίμα ή πλάσμα ((ΕΕ L 181, 28.6.1989 )) απαιτεί από τα κράτη μέλη να λάβουν όλα τα απαραίτητα μέτρα για την πρόληψη της εξάπλωσης μεταδοτικών νόσων σε όλα τα φαρμακευτικά προϊόντα που προέρχονται από αίμα και πλάσμα.

Η Επιτροπή ερευνά σήμερα τις ισχύουσες προδιαγραφές στα κράτη μέλη σχετικά με την επιλογή των αιμοδοτών και τον έλεγχο των δωρεών αίματος με σκοπό την υποβολή προτάσεων για συστάσεις του Συμβουλίου σχετικά με τον καθορισμό των κατάλληλων κριτηρίων στην Κοινότητα.
ΓΡΑΠΤΗ ΕΡΩΤΗΣΗ E-1674/97 υποβολή: Roberta Angelilli (NI) προς την Επιτροπή (20 Μαΐου 1997)

Θέμα: Γραμμή C του μετρό Ρώμης

Έχω ήδη υποβάλλει δύο ερωτήσεις για το θέμα αυτό, το Μάιο 1996 (Ε-1508/96 ((ΕΕ C 356 της 25.11.1996, σελ. 48.))) και μια το Μάρτιο 1997 (Ε-1271/97 ((ΕΕ C 373 της 9.12.1997, σελ. 98.))) επισημαίνοντας την έλλειψη σεβασμού εκ μέρους του Δήμου της Ρώμης των ευρωπαϊκών ρυθμίσεων σχετικά με την αξιολόγηση των περιβαλλοντικών επιπτώσεων των δημόσιων έργων στην περίπτωση της κατασκευής γραμμής C του μετρό της Ρώμης.

Παρά τις τεράστιες τεχνικές δυσκολίες για την ολοκλήρωση του έργου πριν από το 2000, ο Δήμος της Ρώμης έχει με κάθε τρόπο εκδηλώσει την πρόθεση να προχωρήσει στην κατάρτιση του οριστικού σχεδίου, το οποίο μεταξύ άλλων εντάσσεται στο πρόγραμμα των έργων για το Ιωβηλαίο του 2000, για την υλοποίηση του οποίου η Ευρωπαϊκή Τράπεζα Επενδύσεων έχει ήδη ανακοινώσει συνεισφορά 1.400 δισ. εκατ. λιρών.

Ερωτάται επομένως η Επιτροπή:

1. εάν στις 4.12.1996 απέστειλε στο Δήμαρχο της Ρώμης οποιαδήποτε ανακοίνωση ή αίτηση σχετικά με το θέμα αυτό, σε καταφατική δε περίπτωση ζητείται να καταστήσει γνωστό το περιεχόμενό τους 7

2. εάν αληθεύει ότι στην ΕΠΕ PRAGMA, με έδρα στη Via Salaria 290, στη Ρώμη, ανατέθηκε από τον Δήμο της Ρώμης (ή από το Συμβούλιο Μεταφορών του Λάτσιο ή από άλλον οργανισμό) να πραγματοποιήσει δημοσκοπήσεις και ενημέρωση σχετικά με τη γραμμή C του μετρό 7

3. εάν, λαμβάνοντας υπόψη ότι οι δημοσκοπήσεις αυτές άρχισαν στο τέλος Μαρτίου 1997,δεν θεωρεί ότι η ενημέρωση αυτή έρχεται οπωσδήποτε σε αντίθεση με το πνεύμα της οδηγίας 85/337/ΕΟΚ ((ΕΕ L 175 της 5.7.1985, σελ. 40.)), όπως τροποποιήθηκε από την οδηγία 97/11/ΕΚ ((ΕΕ L 73 της 14.3.1997, σελ. 5.)), που προβλέπει μεταξύ άλλων τη συμμετοχή των πολιτών σε όλη τη διαδικασία λήψης απόφασης εκ μέρους της διοίκησης.

Απάντηση της κας Bjerregaard εξ ονόματος της Επιτροπής (16 Ιουνίου 1997)

Αναφορικά με την κοινοποίηση της επιστολής που εστάλη στις ιταλικές αρχές, εντάσσεται στο πλαίσιο διεξαγωγής έρευνας, η οποία θα μπορούσε ενδεχομένως να καταλήξει στη διαδικασία που προβλέπεται για παράβαση υποχρέωσης (άρθρο 169 της συνθήκης ΕΚ) από πλευράς Ιταλίας, και συνεπώς καλύπτεται από καθεστώς εμπιστευτικότητας.

Το Αξιότιμο Μέλος του Κοινοβουλίου θα ενημερωθεί πάντως σχετικά με το περιεχόμενο της απάντησης που θα στείλουν στην Επιτροπή οι ιταλικές αρχές, όταν τη στείλουν.

Ως προς την ερώτηση που αφορά την εταιρεία Pragma, η Επιτροπή δεν είναι ενήμερη των γεγονότων που περιγράφει το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-1902/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Πράσινο Βιβλίο: Εκπαίδευση - Κατάρτιση - Έρευνα/Διακρατική κινητικότητα

Η ερώτηση αφορά το «Πράσινο Βιβλίο για την Εκπαίδευση - Κατάρτιση - Έρευνα: τα εμπόδια στη διακρατική κινητικότητα» (COM(96) 0462 τελικό). Τα προγράμματα που διευκολύνουν την εκμάθηση ξένων γλωσσών και απευθύνονται σε νέους και ενήλικες δεν έχουν νόημα εάν δεν λειτουργούν με γνώμονα το μέλλον. Είναι απαράιτητο να επικεντρωθούν οι προσπάθειες στους νεώτερους με την ενθάρρυνση της διδασκαλίας των επίσημων ξένων γλωσσών στα σχολικά κέντρα ολόκληρης της Ευρωπαϊκής Κοινότητας και με την όσο το δυνατόν μεγαλύτερη ελευθερία του ενδιαφερόμενου σπουδαστή να επιλέγει ο ίδιος την προς εκμάθηση γλώσσα.

Ζητείται από την Επιτροπή, πέραν από το να δπροωθήσει τη διδασκαλία των επίσημων ξένων γλωσσών στα σχολεία της Ευρωπαϊκής Κοινότητας, να παράσχει στους σπουδαστές τη δυνατότητα πρόσβασης στην εκμάθηση μαθημάτων που διευκολύνουν την ευρωπαϊκή οικοδόμηση και ολοκλήρωση.

Ένα νέο πεδίο δράσεως που θα μπορύσε να ληφθεί υπόψη είναι η καθιέρωση σε κοινοτικό επίπεδο και σε όλα τα σχολεία ενός ειδικού μαθήματος που να αντικατοπτρίζει τις γενικές ιδέες οι οποίες διατυπώθηκαν στην προηγούμενη παράγραφο, το οποίο να έχει κοινή διδακτέα ύλη και το ίδιο ειδικό βάρος για όλους τους σπουδαστές της Κοινότητας.

Κοινή απάντηση στις γραπτές ερωτήσεις Ε-1900/97, Ε-1901/97, Ε-1902/97, Ε-1903/97 και Ε-1904/97 της κας Cresson εξ ονόματος της Επιτροπής (22 Ιουλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-1974/97 υποβολή: Alexandros Alavanos (GUE/NGL) προς την Επιτροπή (9 Iουνίου 1997)

Θέμα: Συνέχιση της μεταρρύθμισης της ψυχικής υγείας στην Ελλάδα

Στην «Τελική Έκθεση για την εφαρμογή του Κανονισμού 815/84» (COM(95) 0668) προβλέπεται ότι οι δράσεις του 815/84 ((ΕΕ L 88 της 31.3.1984, σελ. 1. )) θα συνεχιστούν με χρηματοδοτήσεις από τα Διαρθρωτικά Ταμεία με στόχο «την πλήρη χρήση των εκπαιδευτικών κέντρων που δημιουργήθηκαν από τον 815 και τη συνέχιση της προσπάθειας μεταρρύθμισης στο σύστημα ψυχικής υγείας».

Ερωτάται η Επιτροπή γιατί σήμερα περιορίζεται το ευρύ αυτό πεδίο σε μέτρα που αφορούν μόνο στην απασχόληση των ψυχικά πασχόντων;

Τί μέτρα λαμβάνονται για τους ψυχικά πάσχοντες που δεν μπορούν να βγουν στην αγορά εργασίας;

Απάντηση του κ.Flynn εξ ονόματος της Επιτροπής (4 Ιουλίου 1997)

H τελική έκθεση σχετικά με την εφαρμογή του κανονισμού του Συμβουλίου (EΟΚ) 815/84 για την έκτακτη οικονομική ενίσχυση υπέρ της Ελλάδας στον κοινωνικό τομέα, ορίζει ότι «οι ελληνικές αρχές αναμένεται να εξασφαλίσουν τη συνέχεια της μεταρρύθμισης και να αξιοποιήσουν τα επιτεύγματα του κανονισμού μέσω νέων μορφών παρέμβασης, και κυρίως με βάση το πλαίσιο της κοινοτικής υποστήριξης 1994-1999 για την Ελλάδα». Αυτό συνεπάγεται ότι το πεδίο δράσης δεν είναι το ίδιο με αυτό του κανονισμού (EΟΚ) 815/84 και ότι η κατηγορία δράσης που θα χρηματοδοτηθεί εξαρτάται από περιορισμούς όσον αφορά την επιλεξιμότητα οι οποίοι επιβάλλονται από τα διαρθρωτικά ταμεία και συγκεκριμένα από τον κανονισμό του Συμβουλίου (EΟΚ) 2084/93 όσον αφορά το Ευρωπαϊκό Κοινωνικό Ταμείο ((ΕΕ L 193, 31.7.1993. )).

Ωστόσο, είναι σημαντικό να σημειωθεί ότι οι σχετικές ενέργειες δεν περιορίζονται μόνο στην απασχόληση. Περιλαμβάνουν επίσης μέτρα σχεδιασμένα ώστε να αντιμετωπίσουν τα διαρθρωτικά και λειτουργικά προβλήματα που οδηγούν στον κοινωνικοοικονομικό αποκλεισμό των ψυχασθενών. Παρά το γεγονός ότι στόχος είναι η προώθηση της ένταξης στην αγορά εργασίας, εξετάζονται επίσης δυνατότητες διεύρυνσης του φάσματος ευκαιριών απασχόλησης μέσω της ανάπτυξης συνεταιρισμών και άλλων μορφών επιχειρήσεων της κοινωνικής οικονομίας. Παρά το γεγονός ότι η προσέγγιση αυτή δεν μπορεί να εφαρμοστεί άμεσα σε άτομα με σοβαρές μειονεξίες, θα μπορούσε να επιφέρει κάποια έμμεσα οφέλη για τα άτομα αυτά.
ΓΡΑΠΤΗ ΕΡΩΤΗΣΗ E-1903/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Πράσινο Βιβλίο: Εκπαίδευση - Κατάρτιση - Έρευνα/Διακρατική κινητικότητα

Η ερώτηση αφορά το «Πράσινο Βιβλίο για την Εκπαίδευση - Κατάρτιση - Έρευνα: τα εμπόδια στη διακρατική κινητικότητα» (COM(96) 0462 τελικό). Πρέπει να εξακολουθήσει να είναι ουσιαστικός στόχος τηςΚοινότητας η επικύρωση και η αναγνώριση των σπουδών που πραγματοποιούνται εκτός του κράτους μέλους καταγωγής. Ζητείται ως εκ τούτου να καταστεί δυνατόν να διευρυνθεί η εφαρμογή της αρχής αυτής και σε ό,τι αφορά την επαγγελματική κατάρτιση καθώς και τα μαθήματα που δεν εντάσσονται στους κανονικούς κύκλους σπουδών.

Κοινή απάντηση στις γραπτές ερωτήσεις Ε-1900/97, Ε-1901/97, Ε-1902/97, Ε-1903/97 και Ε-1904/97 της κας Cresson εξ ονόματος της Επιτροπής (22 Ιουλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ αρ θ. 1201/97 του Anthony WILSON προς το Συμβούλ ο. Αιφνιδιαστικές έρευνες στις εγκαταστάσεις του κουρδόφωνου δορυφορικού τηλεοπτικού σταθμού MED TV



Επίσημη Εφημερίδα αριθ. C 391 της 23/12/1997 σ. 0052



ΓΡΑΠΤΗ ΕΡΩΤΗΣΗ E-1201/97 υποβολή: Anthony Wilson (PSE) προς το Συμβούλιο (4 Απριλίου 1997) Θέμα: Αιφνιδιαστικές έρευνες στις εγκαταστάσεις του κουρδόφωνου δορυφορικού τηλεοπτικού σταθμού MED TV Γνωρίζει το Συμβούλιο εάν η απόφαση για την διενέργεια αιφνιδιαστικών ερευνών στα γραφεία και στα εργαστήρια παραγωγής του κουρδόφωνου δορυφορικού τηλεοπτικού σταθμού MED TV, οι οποίες πραγματοποιήθηκαν στις 18 Σεπτεμβρίου 1996, ελήφθη βάσει αποκλειστικά και μόνο πληροφοριών οι οποίες είχαν παρασχεθεί από τις υπηρεσίες εσωτερικής ασφάλειας της Τουρκίας; Απάντηση (14 Ιουλίου 1997) Το Συμβούλιο δεν διαθέτει πληροφορίες για τα γεγονότα που μνημονεύονται στην απόφαση τα οποία, επί πλέον, δεν εμπίπτουν στην αρμοδιότητά του.
ΓΡΑΠΤΗ ΕΡΩΤΗΣΗ E-1900/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Πράσινο Βιβλίο: Εκπαίδευση - Κατάρτιση - Έρευνα/Διακρατική κινητικότητα

Η ερώτηση αφορά το «Πράσινο Βιβλίο για την Εκπαίδευση - Κατάρτιση - Έρευνα: τα εμπόδια στη διακρατική κινητικότητα» (COM(96) 0462 τελικό). Θεωρούμε ότι είναι εξαιρετικά σημαντικό να εντοπισθούν λύσεις στα προβλήματα που εμποδίζουν την κινητικότητα όσων ετοιμάζονται να εισέλθουν στην αγορά εργασίας. Στις μέρες μας που η απασχόληση αποτελεί δυσκολοπρόσβατο και σπάνιο αγαθό απαιτείται να καταπολεμηθεί με ενεργό τρόπο κάθε προσπάθεια των κρατών μελών της Ευρωπαϊκής Ένωσης να επιβάλουν μέτρα προστατευτισμού για να εμποδίζεται η πρόσβαση στην απασχόληση πολιτών άλλων κρατών μελών. Το πρόβλημα αυτό, που δεν εξετάζεται στο Πράσινο Βιβλίο, θα μπορούσε να προκύψει στο τέλος της περιόδου κατάρτισης εκείνων που συμμετέχουν σε κοινοτικά προγράμματα παροχής κινήτρων στην εκπαίδευση.

Λαμβάνοντας υπόψη τα ανωτέρω, ζητείται από την Επιτροπή να εξετάσει την πτυχή αυτή ώστε να συμπεριληφθεί στο τελικό έγγραφο.

Κοινή απάντηση στις γραπτές ερωτήσεις Ε-1900/97, Ε-1901/97, Ε-1902/97, Ε-1903/97 και Ε-1904/97 της κας Cresson εξ ονόματος της Επιτροπής (22 Ιουλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-1777/97 υποβολή: Angela Sierra Gonzαlez (GUE/NGL), Laura Gonzαlez Αlvarez (GUE/NGL), Marνa Sornosa Martνnez (GUE/NGL) και Carlos Carnero Gonzαlez (GUE/NGL) προς την Επιτροπή (27 Μαΐου 1997)

Θέμα: Πιστώσεις για την ενίσχυση του λαού της Σαχάρας

Μπορεί η Επιτροπή να αναφέρει τα κονδύλια του προϋπολογισμού, τα προγράμματα και τα ποσά που διέθεσε η Επιτροπή για την αντιμετώπιση της κατάστασης του λαού της Σαχάρας κατά το 1996;

Μπορεί η Επιτροπή να αναφέρει τις δημοσιονομικές προβλέψεις για το λαό της Σαχάρας για το 1997;

Απάντηση της κας Βonino εξ ονόματος της Επιτροπής (2 Ιουλίου 1997)

Από το 1993, η γενική συνεισφορά της Κοινότητας για τους πρόσφυγες της Δυτικής Σαχάρας έφτανε το συνολικό ποσό των 20 εκ. ECU. Πέρυσι, χορηγήθηκαν 7 εκ. ECU, που περιλάμβαναν 2 εκ. ECU από το κονδύλι του προϋπολογισμού Β7-644 που ενέκρινε το Κοινοβούλιο για να βοηθήσει τον πληθυσμό της Δυτικής Σαχάρας, και 5 εκ. ECU από το κονδύλι του προϋπολογισμού Β7-217.

Η Επιτροπή ενέκρινε στις 23 Μαΐου 1997 απόφαση για την εφαρμογή ενός γενικού σχεδίο συνολικού ποσού 7 εκ. ECU για τους πρόσφυγες της Δυτικής Σαχάρας που περιλάμβανε επισιτιστική βοήθεια (5.8 εκ. ECU) και ιατρική και υλικοτεχνική συνδρομή, πρόγραμμα αποκατάστασης σε περίπτωση έκτακτης ανάγκης και καθαρισμού των υδάτων (1,2 εκ. ECU). Αυτό θα βοηθήσει στην εξασφάλιση του ανεφοδιασμού βασικών προϊόντων σ' αυτόν τον πληθυσμό, στη διατήρηση των αποθεμάτων ασφαλείας έως τον Νοέμβριο, καθώς και στη διατήρηση ενός αποδεκτού επιπέδου συνθηκών διαβίωσης και υγειονομικής περίθαλψης.

Το στοιχείο του σχεδίου που αφορά τα είδη διατροφής, που θα εφαρμόσουν διάφοροι εταίροι της Επιτροπής, σχεδιάστηκε με βάση τις διάφορες εκθέσεις (μελέτες αξιολόγησης, μελέτες σχετικά με τη διατροφή), τις συνεισφορές που ανήγγειλαν τα κράτη μέλη και τις πρόσφατες παραδόσεις τροφίμων. Έτσι, η απόφαση θα περιλαμβάνει 2.300 τόνους σιταλεύρου και περίπου 3.500 τόνους άλλων βασικών ειδών διατροφής. Το στοιχείο που δεν αφορά τα τρόφιμα θα περιλαμβάνει προϊόντα υγιεινής, φάρμακα και ιατρικές προμήθειες, καθαρισμό του νερού και επισκευή φρεάτων και τελικά την ολοκλήρωση της αποκατάστασης των υποδομών (νοσοκομεία, σχολεία, υγειονομικά κέντρα).